钦定古今图书集成/历象汇编/岁功典/第088卷 > 《事物原始》 > 冬至
## 钦定古今图书集成/历象汇编/岁功典/第088卷 > 《事物原始》 > 冬至

《汉杂记》云：“冬至阳气生而君道长，故贺。”今冬至庆贺，
是汉始至前三日，垂土炭于衡之两端，轻重适均，阴
气至则土重，阳气至则炭重。《晋书》云：“魏、晋冬至日受
方国及百僚称贺，因小会，其仪亚于正旦。”崔浩《礼仪》
曰：“近古至日，妇上履袜于舅姑，践长至之义。”《梦华录》
云：“京师最重冬至，更易新履袜，美饮食，庆贺往来，一”
如年节。